Mano didelė idėja
tėra mažytė idėja,
galinti atverti
milijonus didelių idėjų,
kurios šiuo metu slypi mumyse.
Ir ta mano mažoji idėja
yra miegas.
(Juokas)
(Plojimai)
Čia pilnas kambarys veiklių moterų.
Čia pilnas kambarys
neišsimiegančių moterų.
Aš savo kailiu patyriau,
ko vertas miegas.
Prieš 2,5 metų
aš nualpau iš nuovargio.
Galva trenkiau į stalą, susilaužiau žandikaulį,
dešinę akį teko siūti.
Tada pradėjau iš naujo
atrasti miego vertę.
Per tą laiką pamažu
mokiausi,
kalbėjau su gydytojais, mokslininkais,
ir štai esu čia, kad pasakyčiau,
jog kelias į produktyvumą,
didesnį įkvėpimą ir laimingesnį gyvenimą
yra išsimiegoti.
(Plojimai)
Mes, moterys, būsime priešaky
šios naujos revoliucijos, naujos feminizmo idėjos.
Mes pasieksim aukštumas per lovą, tiesiogine prasme.
(Juokas)
(Plojimai)
Nes, deja,
vyrams
neišsimiegojimas tapo lygus vyriškumui.
Neseniai vakarieniavau su vyruku,
kuris gyrėsi, kad naktį prieš tai
temiegojo keturias valandas.
Ir man norėjosi pasakyti -- nors nepasakiau --
"Žinai, ką?
Jei būtumei miegojęs penkias,
vakarienė būtų kur kas įdomesnė."
(Juokas)
Atsirado tarsi neišsimiegojimo
varžybos.
Ypač čia, Vašingtone, jei tariesi susitikti prie pusryčių,
ir sakai: "Ar tiks aštunta ryto?",
tau gali atsakyti: "Man per vėlu,
bet nieko, aš pažaisiu tenisą,
susiplanuosiu kelis skambučius, ir susitiksim 8-tą."
Jie mano, kad tai reiškia,
jog jie yra labai užimti ir produktyvūs,
bet tiesa tokia -- jie nėra,
nes mums yra tekę
matyti, kaip puikūs lyderiai
versle, finansuose, politikoje
priima klaikius sprendimus.
Tad aukštas IQ
nereiškia, kad esi geras lyderis,
nes juk lyderystės esmė
yra gebėjimas pamatyti ledkalnį
prieš jam atsitrenkiant į Titaniką.
O mūsų titanikus jau apdaužė
per daug ledkalnių.
Tiesą sakant, man net atrodo,
kad jei broliai Lehmanai
būtų buvę broliai ir seserys Lehmanai,
jie nebūtų bankrutavę.
(Plojimai)
Kol visi broliai būtų
ištisą parą itin budrūs ir prisijungę,
galbūt sesė būtų pastebėjusi ledkalnį,
nes būtų pabudusi po 7,5 ar 8 valandų miego
ir būtų galėjusi pamatyti
bendrą vaizdą.
Tad šiuo metu,
kai susiduriame su
visa daugybe pasaulio krizių,
tai, kas gerai mums asmeniškai,
tai, kas atneša daugiau laimės ir dėkingumo,
efektyvumo į mūsų gyvenimus,
tai, kas geriausia mūsų karjerai,
yra geriausia ir pasauliui.
Tad raginu jus
užsimerkti
ir atrasti puikias idėjas,
kurios slypi mumyse,
išjungti variklius ir atrasti miego galią.
Ačiū.
(Plojimai)